Μάλτσιανη

Η Μάλτσιανη (αλβανικά: MaliçanΣτα Αλβανικά απαντάει επίσης με τις ονομασίες: Malcan, Malcani, Malciani, Mallcan, Mallçan, Malçan, Malçani. Βλ. σχετικά: chinci.com - "Maliçan, Vlorë, Albania", ανακτήθηκε 19/02/2015) είναι ένα  μειονοτικό χωριό στη νότια Αλβανία που κατοικείται από μέλη της ελληνικής εθνικής μειονότητας. Αποκαλείται και Μάλτσιανη ή και Μαλσιανή.

 Τοποθεσία 
Βρίσκεται ανατολικά των Αγίων Σαράντα, στην περιοχή "Θεολόγου" (Δήμος Φοινικιών ). Εγγύς του βρίσκονται τα χωριά Άγιος Ανδρέας, Γιαννιτσάτι, Δίβρη, Κουλουράτι, Λουψάτι και Τσερκοβίτσα. Από την ανατολική πλευρά συνορεύει με το χωριό Γριάζδανη. Βρίσκεται σε υψόμετρο 751 μέτρωνchinci.com - "Maliçan, Vlorë, Albania", ανακτήθηκε 19/02/2015.

 Ιστορία 
Στο χωριό Μάλτσιανη πιθανολογείται ότι βρίσκεται το Ελίκρανον, ερείπια του οποίου διασώζονται ακόμη σήμερα.

Από τη Μάλτσιανη καταγόταν ο Σταυριανός Βιστιάρης, ποιητής του 16ου-17ου αιώνα με μεγάλη φήμη, που στα 1602 σύνθεσε το επικό ποίημα "Ανδραγαθίες του ευσεβεστάτου και ανδρειωτάτου Μιχαήλ Βοεβόδα"Χρήστος Κων. Φράγκος, Ήπειρος-Βόρεια Ήπειρος. Τζουμέρκα και Κατσανοχώρια. Ιστορία, Λαογραφία, Πολιτιστικά Μνημεία, Τουρισμός, Έκδοση Χρ. Φράγκου, Αθήνα 2010, σελ. 132.

Στα τέλη του 19ου αιώνα ανήκε διοικητικά στον "Καζά του Δελβίνου" ενώ ο πληθυσμός του χωριού, σύμφωνα με την οθωμανική στατιστική του 1895, ήταν 148 κάτοικοιΜιχάλης Κοκολάκης, "Η τουρκική στατιστική της Ηπείρου στο Σαλναμέ του 1895" στο Βασίλης Παναγιωτόπουλος, Λεωνίδας Καλλιβρετάκης, Δημήτρης Δημητρόπουλος, Μιχάλης Κοκολάκης και Ευδοκία Ολυμπίτου (επιμ.), Πληθυσμοί και οικισμοί του ελληνικού χώρου. Ιστορικά μελετήματα, Ινστιτούτο Νεοελληνικών Ερευνών/Εθνικό Ίδρυμα Ερευνών, Αθήνα 2003, σελ. 286. Το 1913, στον "εθνογραφικό χάρτη της Βορείου Ηπείρου" που συνέταξε το Γενικό Στρατηγείο του Ελληνικού Στρατού, αναφέρεται ότι το χωριό κατοικείται από 220 ΈλληνεςΓενικόν Στρατηγείον Ελληνικού Στρατού, Χάρτης Εθνογραφικός της Βορείου Ηπείρου τω 1913. Εθνολογική στατιστική της Βορείου Ηπείρου τω 1913, Τύποις "Άγκυρας" - Ι. Κουμένου, Θεσσαλονίκη 1919, σελ. 13.

 Λοιπά στοιχεία 
Στο χωριό υπάρχουν 16 ναοί με πιο γνωστό εκείνον της Παναγίας που μάλλον έχει κτιστεί κατά τα τέλη του 16ου με αρχές 17ου αιώνα, σύμφωνα με τις απόψεις των ειδικώνΗ εκκλησία της Παναγιάς στη Μάλτσιανη, agioritikovima.gr, 03/07/2012, ανακτήθηκε 19/02/2015. Ιερά Μονή Αγίου Ιωάννου Θεολόγου Μάλτσιανης  σύμφωνα με τις  καταγραφές πιθανολογείται ότι χτίστηκε τον 6 μ.Χ. αιώνα, 

 Παραπομπές 

 Βιβλιογραφία 
 Χαράλαμπος Κίτσος, Ο Θεολόγος βορείου Ηπείρου και τα γύρω χωριά, Εκδόσεις Ο Παλμός της Λεσινίτσας, Αθήνα 1996

 Εξωτερικοί σύνδεσμοι 
 trip-suggest.com - Εικόνες από τη Μάλτσιανη (ανακτήθηκε 19/02/2015)
 Wikimapia.org - Μάλτσιανη

Κατηγορία:Βόρεια Ήπειρος
Κατηγορία:Χωριά του νομού Αυλώνα
Κατηγορία:Φοινίκη (Βόρεια Ήπειρος)